गुजरते बसंत की ढलती शाम । मध्दिम लाली लिए अलसाती हुई एक किरण आहिस्ता से खिड़किया पार कर कमरे में खड़ी थी। चंद सेकंड , कुछ मिनट, थोड़ी देर और बस...। सूरज ने अपनी धुप का गुच्छा समेट लिया। आसमान बिल्कुल साफ था। खूबसूरत सा नीलापन। उसमें हल्के हल्के बादल तैर रहें थें। इन बादलों से उसे कुछ लगाव था । कुछ खास था । वह इनकी तरह आजाद उड़ना चाहता था। पर वह इस कमरे में ...। फिर भी उसके अंदर भी बादलों की तरफ बहुत कुछ भरा हुआ था । उसे कमरे की फर्श बहुत रूखी लगती थी। ख्वाहिश थी एक बादल से मखमली बिछौने की। ख्वाहिश थी एक गर्म मुलायम तकिए की ।